STYRETS ÅRSBERETNING 2021 FOR NORSK LEGEVAKTFORUM

|  |  |  |
| --- | --- | --- |
| **Saken skal behandles i:** | **Sak nr:** | **Dato:** |
| Styret for Norsk legevaktforum | 23/21 | 9 september 2021 |
| Årsmøtet | 4/21 | 9 september 2021 |

**Forslag til vedtak:**

Styrets årsberetning 2021 for Norsk legevaktforum tas til orientering.

STYRETS ÅRSBERETNING 2021 FOR NORSK LEGEVAKTFORUM

1. Beskrivelse av virksomheten

Norsk legevaktforum er en organisasjon som har til formål er å styrke kvaliteten på legevakttjenesten i Norge gjennom å:

1. bedre kvaliteten på behandling og omsorg av legevaktpasienter

2. stimulere til utvikling, utdanning og forskning innen omsorg og behandling av pasienter som kontakter legevakt eller legevakt formidlingen

3. stimulere til utvikling av hensiktsmessige organisatoriske modeller ut fra legevaktens ulike funksjoner og nivå

4. muliggjøre utveksling av erfaring og fremme samarbeid mellom ulike legevakter, nasjonalt og internasjonalt

5. arrangere kurs og konferanser

6. informere om litteratur, kursmuligheter, nye behandlingsformer og organisatoriske forhold

Antall medlemmer pr 31.12.2021:

NLF har 108 medlemmer totalt, derav 30 individuelle medlemmer og 78 kollektive medlemmer.

Årsmøtet

Årsmøtet er NLF sin øverste myndighet, og er åpent for alle betalende medlemmer. Alle individuelle medlemmer har stemmerett. For kollektive medlemskap oppnås stemmerett i henhold til følgende:

1. Legevakter med under 10 000 innbyggere  1 stemme

2. Legevakter med 10 000 – 29999 innbyggere  2 stemmer

3. Legevakter med 30000 – 39999 innbyggere  3 stemmer

4. Legevakter med 40000 – 59999 innbyggere  4 stemmer

5. Legevakter med 60 000- 79999 innbyggere  5 stemmer

6. Legevakter med over 80 000 innbyggere  6 stemmer

Styret

Styret har bestått av 10 medlemmer. Hver helseregion skal være representert med en lege og en sykepleier. Helseregion Sør-Øst er representert med en lege og en sykepleier fra gamle helseregion Øst, og en lege og en sykepleier fra gamle helseregion Sør.

Styrets oppgave er å drifte NLF i samsvar med vedtektene, herunder årsbudsjett, årsregnskap og andre vedtak fastsatt av årsmøte og styret. Styret har hatt tre styremøter og behandlet 33 saker.

Styret velger selv sin leder og deretter oppgavefordeling. Valgperioden er 2 år for styremedlemmer.

Grunnet pandemien ble det ikke foretatt valg i 2020, og samtlige styremedlemmer står på valg i 2021.

Styret har i perioden bestått av:

Anne Karin Myrbråten  Helseregion Øst

Ole Tveiten

Line Kamilla Heimestøl  Helseregion Sør

Kari Hynne

Gudrun Riska Thorsen  Helseregion Vest

Håvard Ims

Ingrid Heggdal Bjerkeseth  Helseregion Midt

Leif-Anders Stuevold

Lone Hansen  Helseregion Nord

Sverre Håkon Evju

Styrets verv har i perioden vært fordelt på følgende måte:

Leder: Line Kamilla Heimestøl

Nestleder: Ingrid Heggdal Bjerkeseth

Kasserer: Lone Hansen

Sekretær: Ole Tveiten

Valgkomite:

Sykepleier Ellen Marie Kalberg, Klepp og Time Legevakt

Sykepleier Inger Lise Echoldt, Moss Legevakt

1. Arbeids – og utviklingsområder

Styret har i samarbeid med Nasjonalt kompetansesenter for legevaktmedisin bidratt med to konferanser – begge avholdt som webinar grunnet pandemien.

Den nasjonale legevaktkonferansen 2021:

Avholdt som webinar september 2021 med nærmere 200 påmeldte deltakere.

Lederkonferansen 2021:

Lederkonferansen 2021 ble arrangert som et webinar mars 2021 med nærmere 250 påmeldte deltakere.

Program – og arrangementskomiteen bestod av:

Siri Linn Schmidt Fotland – NKLM

Ingrid Rebnord - NKLM

Ingrid Heggdal Bjerkeseth - NLF

Line Kamilla Heimestøl - NLF

Nasjonalt kompetansesenter for legevaktmedisin (Nklm)

Norsk legevaktforum (NLF) ser det som viktig å ha et nært og godt samarbeid med Nklm. NLF har et årlig styremøte ved kompetansesenteret i Bergen hvor vi blir oppdatert om forskning og utvikling innenfor norsk legevaktmedisin. Nklm bidrar med et garantitilskudd til den årlige lederkonferansen for norske legevakter. Norsk Legevaktforum sin kontaktperson til Nasjonalt kompetansesenter for legevaktmedisin er Line Kamilla Heimestøl, leder i NLF.

Hjemmesiden [www.legevaktforum.no](http://www.legevaktforum.no/):

Norsk legevaktforum har lagt ut fortløpende nyheter fra legevakt-Norge.

1. Økonomisk resultat 2021

Regnskap 2021 er vedlagt.

1. Likestilling

Styret har som mål å tilstrebe balanse mellom kjønnene. I NLF sitt styre er kvinneandelen 60 %.

1. Miljørapportering

Norsk legevaktforum driver en virksomhet som i beskjeden grad forurenser det ytre miljø. Det brukes i hovedsak innkallinger og korrespondanse via epost.

Larvik 24.06.22

Line Kamilla Heimestøl

Leder Norsk Legevaktforum